section_heading: Rastuća napestost i odlazak: 1986.–1993.
paragraph_text: Nakon šestomjesečnog odmora, koji je Dickinson uglavnom proveo vježbajući mačevanje, Iron Maiden počeo je skladati materijal za svoj sljedeći album, Somewhere in Time. Dickinsona je uradak razočarao jer je smatrao da je sastav trebao napraviti dramatičniju promjenu u glazbenom stilu kako bi ostao relevantan, usprkos tome što je uveo sintesajzersku gitaru i bas-gitaru. Nisu mu bile pripisane autorske zasluge na albumu jer je njegov materijal, utemeljen na njegovu prijedlogu da album bude više akustičan, ostatak skupine odbacio. Steve Harris s druge je strane izjavio da je njegov materijal bio odbačen jer nije bio dovoljno dobar te da se Dickinson "vjerojatno umorio više od bilo koga drugoga na kraju posljednje turneje".